《病中闻伯量相访寄之二首》
宋代·裘万顷

我屋修竹根，身閒境逾静。
维摩本无心，谁令示人病。
夕阳耿疎林，影落莓苔径。
佇立有所怀，高人傥乘兴。

作者简介：裘万顷（？～1219）南宋诗人。字元量，号竹斋，洪州新建（今江西南昌）人。淳熙十四年进士，历仕吏部架阁、大理司直、江西抚干，性至孝，有节操，有诗集行世，其诗清婉流利，描绘却颇有情致。